open-index/open-wikipedia-markdown huggingface dataset:
Burgmüller

**Burgmüller** -nimisiä henkilöitä:

* Johann Friedrich Franz Burgmüller (1806–1874), saksalainen säveltäjä
* Norbert Burgmüller (1810–1836), saksalainen säveltäjä
Dneprin–Bugin kanava

**Dneprin–Bugin kanava** (, , ) on Mustanmeren ja Itämeren vesistöalueet yhdistänyt keinotekoinen vesireitti Dneprin sivujoesta Pripetistä Veikselin vesistön Bug-haaraan  Valko-Venäjän lounaisosissa. Varsinainen luonnonuomasta poikkeava kanavaosuus eriytyy alajuoksulta Pripetin sivuhaarasta Pinasta (noin ) ja yhtyy ylempänä Bugin sivuhaaraan Muhavetsiin Kobrynin kaupungin itäosissa (). Reitin pituus Pinskin ja Brestin kaupunkien välillä on 196 km, josta 58 km vedenjakajan ylittävää kaivantoa ja loput kavavoitua Pinan ja Muhavetsin jokiuomaa.

## Historiaa

Puola-Liettuan valtioliiton aikana Pina- ja Muhavets-jokien välille rakennettiin vuosina 1775–1783 kanava, jota kutsuttiin aluksi Kuninkaalliseksi kanavaksi. Tälle rakennettiin vedensyöttöjärjestelmä, jolloin nykyisen Dneprin–Bugin kanavan perusteet oli luotu.  Reitille rakennettiin vuoteen 1867 mennessä yhteensä 22 puista patosulkua laivaliikenteen käyttöön Pinskin ja Brestin välille. Vesiväylän leveys oli 14 metriä ja syväys 0,7 metriä.
 
1900-luvun alkupuolella kanavareittiä kehitettiin niin Puolan, Neuvostoliiton, kuin Saksankin vallan aikana. Partisaanit tuhosivat kanavaportit toisen maailmansodan aikana, mutta vuonna 1946 kanava saatiin jälleen uudelleen liikennöitävään kuntoon. Vuosien kuluessa puiset sulut vaihdettiin lujempiin ja reitille rakennettuja vesivoimaloita uudistettiin. 1970-luvulla väylää päätettiin syventää 2,4 metriin ja leveyttä lisätä 40 metriin. Vuoteen 1991 mennessä kaikkiaan 240 kilometriä vesistöreittiä oli rakennettu näihin mittoihin. Rahtiliikenne kukoisti.

Neuvostoliiton hajoaminen kuitenkin romautti vesistön liikennemääriä merkittävästi. Reitti pääsi rapistumaan. Vuonna 1996 nyt Valko-Venäjälle kuuluva Dneprin–Bugin väylä hyväksyttiin kuitenkin osaksi Euroopan keskeistä sisävesireitistöä Gdańsk–Varsova–Brest–Pinsk–Kiova–H’erson E40 päävesiväylän osana (Dnepr–Veiksel–Oder). Tämä reitti ei kuitenkaan ole liikennöintikunnossa Bug-joen osuudella Varsovan ja Brestin välillä. Vuodesta 1997 vuoteen 2010 reitin valkovenäläistä osaa on silti kunnostettu. Pyrkimyksenä on ollut nostaa se eurooppalaisen sisävesiväylästön tasoluokkaan Va. Pyrkimykseksi tuli samalla nostaa sulkujen pituutta aiemmasta 89 metristä 120 metriin ja leveyttä 11,2 metristä 12,7 metriin. Tämä sallisi isompien, yli 100 metristen proomujen liikennöinnin.

## Kunnostushanke

Vuonna 2009 Valko-Venäjällä alkoi uusin vuoteen 2015 ulottuva kanavan kunnostusprojekti. Hankkeen aikana esimerkiksi Valko-Venäjän ruoppaajalaivastoa uudistetaan, ja reitin vesivoimaloita kehitetään vesiliikenteen tarpeet huomioiden. Kunnostuksen on tarkoitus lisätä vesiväylän navigoitavuutta edelleen. Reitin kapasiteetiksi on arvioitu noin 3 miljoonaa tonnia vuodessa. Bugjoen Varsovan ja Brestin välisen osuuden kunnostamisesta ei kuitenkaan vielä ole päätöksiä.

## Lähteet

## Aiheesta muualla
* Dnepr–Bug-kanavan kunnostushankkeesta   (dneprobug.by)
* Wikimapia satelliittikuva: esimerkki kanavan noin 90 metriä pitkästä sulusta syyskuussa 2007 
* Wikimapia satelliittikuva: Jokiproomuja Brestin satamassa, navigoitavan reitistön nykyisessä länsipäässä Muhavetš-joella
Elina Tiilikka

**Elina Tiilikka** (s. 12. elokuuta 1986) on suomalainen kirjailija. Hänen esikoisromaaninsa *[[Punainen mekko]]* (2010) kertoo suomalaisesta prostituutiosta. Fiktiivinen tarina perustuu osittain omakohtaisiin kokemuksiin. Hänen toinen teoksensa *Myrsky* julkaistiin vuonna 2011. Se käsittelee kaksisuuntaista mielialahäiriötä.

Tiilikka työskentelee Jyväskylässä tatuoijana Red Imp Tattoo -studiossaan.

## Teokset
* 
* 

## Lähteet

## Aiheesta muualla
* Esikoiskirjailija Elina Tiilikka, 23, on ex-prostituoitu . Ilta-Sanomat 21.01.2010.
* Lehtniemi, Ninni: Omalla naamalla. Ylioppilaslehti 22.1.2010.
Damián Escudero

**Damián Ariel Escudero** (s. 20. huhtikuuta 1987 Rosario, Argentiina) on argentiinalainen jalkapalloilija. Hän edustaa brasilialaista Grêmiota ja on pelipaikaltaan keskikenttäpelaaja.

## Seurajoukkueura
Escudero on argentiinalaisen Vélez Sarsfieldin kasvatti. Hän teki ensiesiintymisensä edustusjoukkueessa 4. maaliskuuta 2006 ottelussa Newell's Old Boysia vastaan. Ennen vuoden loppua hän onnistui vakiinnuttamaan pelipaikkansa joukkueessa.

Vuoden 2007 Copa Libertadoresissa hän oli joukkueensa tärkeimpiä hyökkäyssuunnan pelaaji ja teki turnauksessa 4 maalia, kun joukkue eteni neljännesvälieriin saakka.

Kaudeksi 2008–2009 Escudero siirtyi espanjalaiseen Villarrealiin 12 miljoonan dollarin siirtokorvauksella. Sopimus oli pituudeltaan viisivuotinen. Hän siirtyi kuitenkin lainalle ensimmäiseksi kaudeksi Valladolidiin, Villarrealin ulkomaalaiskiintiön ollessa täynnä. Kauden jälkeen hän palasi Villarrealiin.

## Aiheesta muualla
* Tilastot BDFutbol -sivustolla
Luettelo Suomen virallisen singlelistan ykkösistä vuonna 2010

Tämä on **luettelo [[Suomen virallinen lista|Suomen virallisen singlelistan]]** kärkipaikkaa hallussaan pitäneistä artisteista ja singleistä vuonna 2010.

## Singlelista

## Katso myös
* Luettelo musiikkilistoista

## Lähteet
* Musiikkituottajat → Tilastot → Suomen virallinen lista → Singlet
Luettelo Suomen virallisen albumilistan ykkösistä vuonna 2010

Tämä on **luettelo [[Suomen virallinen lista|Suomen virallisen albumilistan]]** kärkipaikkaa hallussaan pitäneistä albumeista ja niiden esittäjistä vuonna 2010.

## Katso myös

## Lähteet
* Musiikkituottajat → Tilastot → Suomen virallinen lista → Albumit
Luettelo Suomen virallisen latauslistan ykkösistä vuonna 2010

Tämä on **luettelo [[Suomen virallinen latauslista#Latauslista|Suomen virallisen latauslistan]]** kärkipaikkaa hallussaan pitäneistä artisteista ja singleistä vuonna 2010.

## Lähteet

* Suomen Virallinen Latauslista – Menneet listat
Magdalene College

**Magdalene College** on yksi englantilaisen Cambridgen yliopiston 31&nbsp;collegesta. Vuonna 1428 Crowland Abbeyn apotti Lytlington sai kuningas Henrik VI:lta luvan perustaa hostellin () benediktiinimunkkioppilaille. 1400-luvun lopulla instituution nimi vaihtui *Buckingham Collegeksi*, sillä collegen suojelijana toimi Henry Stafford, Buckinghamin 2.&nbsp;herttua. Hänet kuitenkin tuomittiin maanpetoksesta ja teloitettiin vuonna 1483.

Edward Stafford, Buckinghamin 3.&nbsp;herttua, rakennutti collegen ruokasalin vuonna 1519. Kuten isänsä Henry aiemmin, hänetkin teloitettiin maanpetoksesta vuonna 1521. Vuonna 1542 lordi Thomas Audley perusti collegen uudelleen nimellä *College of St Mary Magdalene* Magdalan Marian mukaan. Uudelleen perustaminen tuli mahdolliseksi kuningas Henrik VIII:n toimeenpantua luostareiden lakkauttamisen, minkä seurauksena Thomas Audley oli saanut haltuunsa yhden collegelle kuuluneista luostarirakennuksista.

Magdalene College oli Cambridgen ja Oxfordin yksinomaan miehille tarkoitetuista collegeista viimeinen, joka alkoi hyväksyä naisia opiskelijoiksi – päätös naisten hyväksymisestä tehtiin vuonna 1986 ja naisopiskelijat aloittivat opintonsa collegessa vuonna 1988. Nykyään 48&nbsp;% opiskelijoista on naisia.

## Kuuluisia opettajia ja alumneja
* Thomas Cranmer, teologi, protestanttinen marttyyri
* Kenneth Horne, koomikko
* C. S. Lewis, kirjailija, keskiajan ja renessanssin kirjallisuuden professori
* George Mallory, vuorikiipeilijä
* Michael Redgrave, näyttelijä
* I. A. Richards, tutkija, kirjailija

## Lähteet

## Aiheesta muualla
Corporation for Public Broadcasting

**Corporation for Public Broadcasting (CPB)** on Yhdysvaltain kongressin vuonna 1972 perustama yksityinen, voittoa tavoittelematon yritys. Sen tehtäväksi on laissa määritelty korkealaatuisten ei-kaupallisten radio- ja televisiolähetysten kehittäminen ja niiden vastaanottomahdollisuuksien takaaminen. CPB saa rahoituksensa Yhdysvaltain liittovaltiolta.

Tammikuussa 2017 Yhdysvaltojen uusi presidentti Donald Trump ilmoitti aikovansa lakkauttaa CPB:n yhdessä taiteita tukevan National Endowment for the Arts -viraston (NEA) sekä tutkimusta, opetusta, kirjastoja, arkistoja ja museoita tukevan National Endowment for the Humanities -viraston (NEH) kanssa.

## Historiaa
Vuonna 1969 CPB perusti Public Broadcasting Servicen, joka nykyään koostuu noin 350 ei-kaupallisesta televisioasemasta. Verkko aloitti toimintansa seuraavan vuoden lokakuussa. Vuonna 1970 CPB perusti National Public Radion vastaavaksi verkoksi radiotoiminnan puolelle.

CPB osallistuu PBS:n ja NPR:n toiminnan rahoittamiseen. Vuonna 2003 CPB rahoitti PBS:ää 37 miljoonalla dollarilla, joka oli noin 10 prosenttia kokonaisrahoituksesta. NPR sai vuonna 2008 liittovaltion rahoittamilta tahoilta 1&ndash;2&nbsp; prosenttia tuloistaan, mukaan lukien CPB:ltä tuleva rahoitus. Samana vuonna CPB:n tuki suoraan NPR:ään kuuluville ja kuulumattomille julkisen palvelun radioasemille muodosti keskimäärin noin 10 prosenttia niiden tuloista. Joidenkin erityisesti vähemmistöryhmiä ja harvaan asuttuja alueita palvelevien radioasemien rahoituksesta CPB:n osuus oli noin kaksi kolmasosaa.

## Lähteet
Valkovatsa-aratti

**Valkovatsa-aratti** (*Pionites leucogaster*) on eteläamerikkalainen papukaija. Sen elinympäristö sijoittuu Amazonin eteläpuolelle Itä-Perusta ja Pohjois-Boliviasta Brasiliaan Amazonin suistoalueelle. Lajista tunnetaan kolme alalajia. Sen holotyypin kuvaili Heinrich Kuhl Brasiliasta 1820.

## Ulkonäkö
Valkovatsa-aratti on noin 23 senttimetriä pitkä nokasta lyhyen pyrstön kärkeen. Se painaa noin 170 grammaa.

Valkovatsa-aratti on monivärinen lintu, jota ei juuri voi muihin lajeihin sekoittaa. Sillä on vihreä selkäpuoli ja siivet, oranssi päälaki ja niska, keltainen poski ja kaula ja valkoinen rinta ja vatsa. Jalkojen höyhenten väri vaihtelee alalajin mukaan, ne ovat vihreät tai keltaiset. Jalkojen väri vaihtelee alalajin mukaan, ne ovat vaalean pinkit tai harmaat (tummimmilla melkein mustat). Pyrstö on keltainen tai vihreä alalajista riippuen. Nokka on vaalea. 

Sukupuolet saman näköiset. 

Nuorella yksilöllä on kellertävä vatsa ja tummaa raidoitusta otsallaan.

## Taksonomia
Joidenkin lähteiden mukaan valkovatsa-aratti ei ole vain yksi laji, vaan kolme erillistä lajia. Birdlife Suomi tunnustaa nykyisellään vain yhden lajin, mutta Birdlife International tunnustaa kolme erillistä lajia, joilla ei ole alalajeja. BirdLife Suomen uusi lajilähde Avilist ei tunnusta valkovatsa-arattia jaettavaksi useampaan lajiin. Lajit (jotka vastaavat alalajeja) ovat:

## Lemmikkinä
Valkovatsa-arattia tavataan Suomessa lemmikkilintuna.

Lajin hoito ei eroa juuri lemmikkilintujen perushoidosta. Voidakseen hyvin se tarvitsee omanlajisen tai vähintään samaa sukua olevan lintutoverin, runsaasti tilaa, lajityypillisiä tarpeita tyydyttävän ruokavalion, riittävästi virikkeitä, lintulähtöiset käsittely- ja koulutustavat sekä päivittäistä vapaanaoloa häkistä turvalliseksi tehdyssä sisätilassa. Lajin kanssa on kuitenkin otettava huomioon sen herkästi kiihtyvä luonne: vaikka sosiaalisen median videoissa esiintyvät valkovatsa-aratit ovat suloisia, pomppivia ja kädellä köllöttelijöitä, ne ovat helposti kiihtyviä. Linnun elekielen lukeminen, pelon ja kiihdytyksen välttäminen ovat oleellisi lajin kanssa eläessä, jotta voidaan välttää puremat.

Laji kuuluu CITES II/B -liitteeseen, jolloin sillä tulee vankeudessa olla yksilöön yhdistettävissä oleva alkuperätodistus. Ilman alkuperätodistusta tai siihen verrattavia papereita linnun myyminen, pesittäminen ja kaupallinen esilläpito esim. kotieläinpihalla on kiellettyä.

## Lähteet
Anatoliansisilisko

**Anatoliansisilisko** (*Lacerta oertzeni*) on sisiliskojen heimoon *Lacertidae* kuuluva liskolaji. Sitä tavataan Turkissa ja muutamilla Kreikan saarilla. Se asustaa Välimeren alueen tyypillisissä ympäristöissä: kivikoissa ja viljelysmailla. Paikoin sen elinympäristöä uhkaavat metsäpalot. Liskon kanta pienenee Rodoksella, eikä tiedetä, miksi.

Liskon yleisväri voi olla vihertävä tai ruskeasävyinen. Sen selässä vuorottelevat vaaleammat ja tummien pilkkujen kirjomat pitkittäisraidat. Naaraalla on keskellä leveä vaalea raita, sen ympärillä tummat raidat ja kyljissä ja vatsassa jälleen vaaleaa. Koiraalla on keskellä tumma raita, sen ympärillä vaaleammat raidat ja kyljissä tummaa.

## Lähteet

## Aiheesta muualla
*Anatololacerta oertzeni Biolib (Valokuvia)
*Balcanica (valokuva)
Johnny Messner

**Johnny Messner** (s. 11. huhtikuuta 1970 Syracuse, New York, Yhdysvallat) on yhdysvaltalainen näyttelijä, joka on esiintynyt monissa elokuvissa ja televisiosarjoissa. Hän esiintyi sarjan *[[O.C.]]* toisella tuotantokaudella ja vieraili ''CSI'':n toisessa jaksossa. Hän myös näytteli etsivä Jack Halea rikosdraamassa *[[Pahuuden jäljillä]]* (*Killer Instinct*) ja Bill Johnsonia 2004 valmistuneessa elokuvassa **. Hän esitti myös entistä FBI-agenttia Burke Wyattia 2008 julkaistussa elokuvassa *[[Ring of Death]]*. Hän on esiintynyt myös lukuisissa muissa sarjoissa ja elokuvissa.

## Aiheesta muualla
* 
*
Kaljunaama-aratti

**Kaljunaama-aratti** (*Pyrilia vulturina*) on eteläamerikkalainen papukaija. Se kuului aiemmin *Gypopsitta-*sukuun suvun ainoana lajina, ja sen entinen lajinimi on **kondoriaratti**. Sen elinympäristö käsittää Pohjois-Brasilian Amazonin eteläpuolella, Rio Madeiralta itään Maranhãoon. Lajin holotyypin kuvaili Heinrich Kuhl Brasiliasta 1820. Sillä ei ole alalajeja.

## Ulkonäkö
Kaljunaama-aratti on noin 23 senttimetriä pitkä nokasta pyrstön kärkeen. Se painaa aikuisena noin 120 grammaa.

Suurimmaksi osaksi kaljunaama-aratti on vihreä. Sillä on nimensä mukaan kalju pää, joka on tumma oranssia otsaa lukuunottamatta. Kaulallaan sillä on keltamustakaulus, rinta on oliivinvihreä. Nokka on kaksivärinen, jalat harmaat. 

## Lähteet
Keltahuppuaratti

**Keltahuppuaratti** (*Pyrilia pyrilia*) on eteläamerikkalainen papukaija. Sen elinympäristö ulottuu Itä-Panamasta Kolumbian keski- ja pohjoisosiin sekä Luoteis-Venezuelaan. Lajin holotyypin kuvaili Charles Lucien Bonaparte Río Hachasta Santa Martasta Kolumbiasta 1853. Sillä ei ole alalajeja.

## Ulkonäkö

Keltahuppuaratti on noin 24 senttimetriä pitkä lintu nokasta pyrstön kärkeen. Aikuisena se painaa noin 100 grammaa.

Ulkonäöltään keltahuppuaratti on silmiinpistävä. Se on suurimmaksi osaksi vihreä, mutta sillä on nimensä mukaan oranssinkeltainen huppu päässään. Sillä on kaulallaan oliivinvihreä "rintalappu". Siiven alapeitinhöyhenet ovat punaiset, alulan eli ranteen kohdalla on oranssinkeltainen laikku ja siipisulat ovat siniset. Linnulla on kontrastikkaat kasvot: sen valkoisia, paljaita silmänympäryksiä ympäröivät tummemmat sulat, ja sen silmät ovat tummat. Nokka on vaalea, jalat harmaat. 

Sukupuolet ovat saman näköiset.

Nuorilla linnuilla on vihreä pää. 

## Lähteet
Kultaposkiaratti

**Kultaposkiaratti** (*Pyrilia barrabandi*) on eteläamerikkalainen papukaija. Sen elinympäristö käsittää laajan alueen Amazonin yläjuoksulla Lounais-Kolumbiasta ja Etelä-Venezuelasta idässä Brasilian Rio Negrolle, ja etelässä Itä-Ecuadoriin, Itä-Peruun ja Pohjois-Boliviaan. Lajista tunnetaan kaksi alalajia: *P.b. barrabandi* ja *P.b. aurantiigena*. Sen holotyypin kuvaili Heinrich Kuhl Brasiliasta 1820.

## Ulkonäkö
Kultaposkiaratti on noin 25 senttimetriä pitkä nokasta pyrstön kärkeen ja se painaa aikuisena noin 165-190 grammaa.

Kultaposkiaratti on hyvin omalaatuisen värinen papukaijalintu. Se on suurimmaksi osaksi vihreä. Sen pää on musta, mutta poskella sillä on ovaalin muotoinen oranssi laikku. Kaulalla ja jaloissa sillä on oliivinvihreää väritystä. Siivet ovat levitettyinä yllättävän värikkäät: ranteessa on oranssi laikku, sisäpeitinhöyhenet ovat kirkkaan punaiset, siipien kärjet tummansiniset ja pienemmät siipisulat siniset.

Pyöveliarateille tyypilliseen tapaan lajilla on huomattava valkoinen, paljas ihoalue silmänsä ympärillä. Silmät ovat tummat. Nokka tumma ja jalat harmaat.

Sukupuolet saman näköiset. Nuori on väriltään vihertävämpi kuin aikuinen.

## Lähteet
Ophrys parvula

***Ophrys parvula*** on orhoihin kuuluva pienikokoinen kämmekkälaji. 
Kukassa huuli on tumman violetti, lähellä kukan nielua kasvaa valkoista nukkaa. Kehälehdet ovat  kellanvihreitä. 

Laji on kotoperäinen Rodoksella.
## Lähteet
Ophrys persephonae

***Ophrys persephonae*** on koruorhoihin kuuluva kämmekkälaji. Sen pystyvartisessa kukinnossa on muutamia hyönteistä muistuttavia kukkia. Kukassa huuli on viininpunainen, keltareunainen. Sen puolivälissä kulkee valkea W-kuvio, jonka yläpuolelta huuli on kiiltävä, alapuolelta samettinukkainen. Kaksi lähintä kehälehteä ovat kapeat, vihreät ja keltareunaiset. Muut kehälehdet ovat kellanvihreitä.

Laji on kotoperäinen Ródoksella. *Ophrys persephonae* yhdistetään *[[Ophrys fusca]]* -lajiin.

## Lähteet
Lioré et Olivier H-246

**Lioré et Olivier H-246** (myös Sud-Est LeO H-246) oli 1930-luvun lopussa Ranskassa suunniteltu nelimoottorinen lentovene.

## Käyttö Suomessa

Saksalainen Liore-lentovene kävi Tiiksjärvellä ltm Paasosen ohjaamana 12. elokuuta 1944.

Rukajärven suunnalla tarvitaan 12.–13.8.1944 ilmakuljetusta Kuusjärven lähellä olevien joukkojen varustamiseksi. Rissalasta lähetettiin lentomestari Paasosen ohjaamana ranskalainen, nelimoottorinen avomerikäyttöön suunniteltu varustettu Liore et Olivier LeO H 246/1 -lentovene Tiiksjärvelle. Liore oli siirtynyt Marseillesta suomalaisten sissilentäjien käyttöön, mutta suuren kokonsa takia ei se soveltunut suunniteltuun tehtävään.

## Tekniset tiedot

## Lähteet
Ophrys cornutula

**Ophrys cornutula** on orhoihin kuuluva kämmekkälaji. Sen kukassa huuli on pohjaväriltään viininpunainen ja siinä on erikoinen kermanvalkoinen kuvio. Lähimmät kehälehdet ovat ohuet, koukkupäiset, karvaiset ja valkoisen ja viininpunaisen kuviolliset. Muut kehälehdet ovat vaalean violetin ja kellanvihreän kuviolliset. 

Laji on kotoperäinen Rodoksen saarella Välimerellä.

## Lähteet
Ophrys gottfriediana

***Ophrys gottfriediana*** on koruorhojen sukuun kuuluva kämmekkäkasvi.

Sen pystyvartisessa kukinnossa on muutamia, hyönteistä muistuttavia kukkia. Kukassa huuli on viininpunainen, reunoilta samettinukkainen ja keskeltä kiiltävä. Siinä on valkoinen kuvio. Lähimmät kehälehdet ovat ohuet, punertavan vaaleanvihreät. Muut kehälehdet ovat vaaleanpunaisia.

Laji on kotoperäinen Kreikassa.

## Lähteet
Ophrys eptapigiensis

***Ophrys eptapigiensis*** on koruorhojen sukuun kuuluva kämmekkälaji. Sen pystyvartisessa kukinnossa on muutamia, hyönteistä muistuttavia kukkia. Kukassa huuli on viininpunainen, alhaalta samettinukkainen ja ylhäältä kiiltävä. Lähimmät kehälehdet ovat ohuet ja punertavat. Muut kehälehdet ovat kellanvihreitä.

Laji on kotoperäinen Rodoksen saarella Välimerellä. *Ophrys eptapigiensis* yhdistetään *[[Ophrys fusca]]*-lajiin.

## Lähteet
Terhikki

**Terhikki-rekisteri** eli **Terhikki** on terveydenhuoltohenkilöstön tietoja sisältävä tietokanta, Terveydenhuollon ammattihenkilöiden keskusrekisteri. Sen avoimessa käytössä olevaa versiota kutsutaan nimellä **JulkiTerhikki**. Rekisterinpitäjä on Sosiaali- ja terveysalan lupa- ja valvontavirasto Valvira.

## JulkiTerhikki
JulkiTerhikki on julkinen tietopalvelu, jonka sisältö päivitetään vuorokausittain Terveydenhuollon ammattihenkilöiden keskusrekisteristä. Palvelu avattiin 9. syyskuuta 2010. 
JulkiTerhikki sisältää seuraavat tiedot:
# terveydenhuollon ammattihenkilön nimi
# rekisteröintinumero
# syntymävuosi
# ammattihenkilön ammattioikeus
# tieto ammatinharjoittamisoikeuden rajoittamisesta
# laillistetun ammattihenkilön tehtävässä tilapäisesti toimimaan oikeutetun lääketieteen, hammaslääketieteen ja farmasian opiskelijan nimi ja rekisteröintinumero, syntymävuosi ja opintojen aloittamisajankohta.

## Lähteet

## Aiheesta muualla
* JulkiTerhikki / JulkiSuosikki (8.9.2010) 
* JulkiTerhikin asiakaskäyttöliittymä
Lying from You

**Lying from You** on Linkin Parkin kappale. Se on viides single yhtyeen toiselta, vuonna 2003 julkaistulta studioalbumilta, Meteoralta. Single julkaistiin 16. maaliskuuta 2004.

Kappale on yksi seitsemästä Linkin Parkin kappaleista, joita käytettiin Jay-Z:n kanssa tehdyssä mashup-albumi Collision Coursessa ("Dirt off Your Shoulder/Lying from You"). 

## Listasijoitukset
Kappale julkaistiin singlenä ainoastaan Yhdysvalloissa. Modern Rock Tracks -listalla kappale piti kärkipaikkaa ja näin ollen Meteora-albumilta tuli neljäs #1-single. Billboard Hot 100 -listalla kappale oli parhaimmillaan sijalla 58.
Asyneuma

**Asyneuma** on kellokasvien suku, johon kuuluu yhdeksän lajia. Ne kasvavat Lähi-idässä ja Välimeren itäpäässä. Toisen lähteen mukaan sukuun luetaan noin 30 lajia.

## Lajeja
* *[[Asyneuma anthericoides]]*
* *[[Asyneuma argutum]]*
* *[[Asyneuma campanuloides]]*
* *[[Asyneuma giganteum]]*
* *[[Asyneuma japonicum]]*
* kaitakello (*Asyneuma limoniifolium* tai *limonifolium*)
* *[[Asyneuma linifolium]]*
* *[[Asyneuma lycium]]*
* *[[Asyneuma macrodon]]*
* *[[Asyneuma persicum]]*
* *[[Asyneuma trichostegium]]*
* *[[Asyneuma virgatum]]*

## Lähteet

## Aiheesta muualla
* Finto: Kassu – Kasvien suomenkieliset nimet: ''Asyneuma''
* United States Department of Agriculture (USDA): ''Asyneuma'' 
* Flora of China: ''Asyneuma'' 
* UniProt, Taxonomy: ''Asyneuma''
From the Inside (kappale)

**From the Inside** on kappale Linkin Parkilta. Se on neljäs single yhtyeen toiselta, vuonna 2003 julkaistulta studioalbumilta, Meteoralta. Single julkaistiin 12. tammikuuta 2004. Kappaleesta on tehty myös musiikkivideo, jonka on ohjannut Linkin Park -yhtyeen Joe Hahn.

Kappale on yksi Linkin Parkin raskaimmista kappaleista. Kappaleessa on tavallista enemmän huutamista.

## Listasijoitukset
Kappale on huonoiten menestynyt single Meteoralta, ja ainut single albumilta, joka ei päässyt Modern Rock Tracks -listan ykköspaikalle. Parhaiten kappale menestyi Keski-Euroopan maissa.

## Lähteet
Numb (Linkin Parkin kappale)

**Numb** on kappale Linkin Parkilta. Se on kolmas single yhtyeen toiselta, vuonna 2003 julkaistulta studioalbumilta, Meteoralta. Single julkaistiin 14. lokakuuta 2003. Kappaleesta on tehty myös musiikkivideo, jonka on ohjannut Linkin Park -yhtyeen Joe Hahn.

Numb on yksi Linkin Parkin suosituimmista ja tunnetuimmista kappaleista. Se piti Billboardin Hot Modern Tracks-listalla kärkipaikkaa 12 viikkoa. Kappale oli kuusi viikkoa tämän listan kärjessä vuonna 2003 ja kuusi viikkoa vuonna 2004, ja siitä tuli ainut kappale historiassa, joka on menestynyt näin hyvin Hot Modern Tracks-listalla.

Kappale pysyi myös kolme viikkoa putkeen Billboardin Hot Mainstream Rock Tracks-listalla ja oli parhaimmillaan Billboard Hot 100-listan sijalla 11. Myöhemmin kappale "yhdistettiin" Jay-Z:n "Encore"-kappaleeseen, jonka nimeksi tuli "Numb/Encore".

Kappaletta on nyt kuunneltu yli miljardi kertaa Spotifyssä.

## Musiikkivideo
Numbin musiikkivideon on ohjannut tuttuun tapaan yhtyeen samplaaja Joe Hahn. Videon sisäkohtaukset on kuvattu Los Angelesin kirkossa ja ulkokohtaukset Prahassa. MuchMusic rankkasi videon kaikkien aikojen 40:nneksi parhaaksi.

Video ylitti 8. marraskuuta 2018 yhden miljardin katselukerran rajan. Vuonna 2023 video ylitti YouTubessa kahden miljardin katselukerran rajan.

## Listasijoitukset
Billboard Hot 100-listalla kappale oli parhaimmillaan sijalla 11. Mainstream Rock Tracks-listalla kappale oli 3 viikkoa kärjessä ja Modern Rock Tracks-listalla 12 viikkoa. Myös muissa maissa kappale sijoittui hyvin: Kreikassa #1, Alankomaissa #2, Itävallassa #2, Portugalissa #5, Australiassa #10 ja Uudessa-Seelannissa #13.

YleX:n kuuntelijat valitsivat kappaleen kahdensadan parhaan joukkoon 2000-vuosituhannella tehdyistä kappaleista kesäkuussa 2010. Numbin lopullinen sijoitus äänestyksessä oli 154. 

## Lähteet
Wyatt Allen

**Wyatt Allen** (s. 11. tammikuuta 1979) on yhdysvaltalainen soutaja ja olympiavoittaja. Hän on voittanut urallaan kaksi olympiamitalia, kultaa miesten kahdeksikossa Ateenan olympialaisissa 2004 ja pronssia samassa lajissa Pekingissä 2008. Allen oli mukana kahdeksikkojen maailmanennätyksen tehneessä joukkueessa Ateenan olympialaisten alkuerissä. Hän on opiskellut Portlandin high schoolissa ja Virginian yliopistossa.

## Lähteet
* Allenin profiili USA:n soutujoukkueen sivuilla
Afrikkalaisen renessanssin monumentti

**Afrikkalaisen renessanssin monumentti** () on 49 metriä korkea, pronssiin valettu muistomerkki Senegalin pääkaupungissa Dakarissa. Vertailun vuoksi New Yorkin vapaudenpatsas on, ilman jalustaa, 46 metriä korkea. Monumentin rakennustyöt aloitettiin vuonna 2006. Veistos paljastettiin Ranskan siirtomaavallasta vapautumisen 50-vuotisjuhlapäivänä 3. huhtikuuta 2010. Teoksen hinnaksi tuli kaikkiaan 27 miljoonaa Yhdysvaltain dollaria. Afrikkalaisen renessanssin monumentti on mantereen korkein patsas. 

Veistoksen suunnitteli presidentti Abdoulaye Waden idean mukaan senegalailainen arkkitehti Pierre Goudiaby Atepa. Rakennustöistä vastasivat pohjoiskorealainen Pjonjangissa sijaitseva Mansudae Art Studio. Muistomerkin rakentaminen köyhyydestä kärsivässä maassa herätti arvostelua paikallisessa ja länsimaisessa lehdistössä. Veistosten symboliikkaa on myös kritisoitu korostuneen länsimaisena. Tätä arvostelua ovat esittäneet lähinnä muslimit, joita senegalilaisista on yli 94 prosenttia. Patsaan kuvakieli on Neuvostoliitosta alkunsa saaneen sosialistisen realismin kaltainen. Patsaan on nähty edustavan Afrikan huonoa hallintopolitiikkaa. 

Senegalia vuosina 2000–2012 johtanut presidentti Abdoulaye Wade toivoi muistomerkistä turistinähtävyyttä ja rahasampoa. New Yorkin vapaudenpatsaan ja Pariisin Eiffel-tornin tapaan. Presidentti Wade on vaatinut itselleen 35 prosenttia patsaan matkailutuloista. Vaatimus nosti kysymyksen virassa istuvan presidentin tekijänoikeuksista hallintonsa päätöksiin ja suunnitelmiin.

## Katso myös

* Amatsonin muistomerkki

* Sosialistinen realismi

## Lähteet

## Aiheesta muualla

*
Pedro Lima

**Pedro Manuel Barata Lima** (20. huhtikuuta 1971 Luanda, Angola – 20. kesäkuuta 2020 Portugali) oli angolalais-portugalilainen uimari ja näyttelijä. 

Lima osallistui uintiurallaan kaksiin olympialaisiin, Soulissa 1988 ja Barcelonassa 1992. Lima oli mukana yhteensä viidessä kilpailussa, mutta ei päässyt alkueristä jatkoon yhdessäkään. Hänen parhaaksi sijoituksekseen jäi 42. sija sadan metrin perhosuinnista vuonna 1988. Hänen veljensä Jorge Lima kilpaili uimarina Moskovan kesäolympialaisissa 1980.

Uintiuransa jälkeen Lima näytteli useissa portugalilaisissa televisiosarjoissa.

## Lähteet
* 

### Viitteet
Asyneuma giganteum

**Asyneuma giganteum** on kellokasvi, joka kasvaa kalkkikivikallioiden halkeamissa usein lähes pystysuorilla jyrkänteillä. Laji on kotoperäinen Kreikassa. Se on suojeltu Euroopan neuvoston direktiivillä ja erittäin uhanalainen laji kansainvälisen luonnonsuojeluliiton luokituksessa.

## Lähteet
Estadi Comunal d'Aixovall

**Estadi Comunal d'Aixovall** on stadion, joka sijaitsee Aixovallissa Andorrassa. Sitä voidaan käyttää jalkapalloon tai yleisurheiluun. Stadionille mahtuu 1&nbsp;800 katsojaa ja se on näin ollen Andorran suurin stadion. Se toimii yhdessä Estadi Comunal d'Andorra la Vellan kanssa maan kahden korkeimman jalkapallosarjan, sen jalkapallocupin ja supercupin pelipaikkana.
Ophrys halia

***Ophrys halia*** on orhoihin kuuluva kämmekkälaji. Laji on kotoperäinen Rodoksen saarella Välimerellä.

*Ophrys halian* pystyvartisessa kukinnossa on muutamia hyönteistä muistuttavia kukkia. Kukassa huuli on leveä, pohjaväriltään viininpunainen ja siinä on monimutkainen valkoinen ja keltainen kuvio. Lähimmät kehälehdet ovat ohuet ja punertavat. Muut kehälehdet ovat vaaleanvioletteja, ja niissä on ohut kellanvihreä raita. Kukan keskustassa on keltaista. 
*Ophrys halia* kukkii maaliskuun lopulla tai huhtikuussa.

## Lähteet
Swords and Sandals II: Emperor’s Reign

**Swords and Sandals II: Emperor’s Reign** on vuonna 2007 ilmestynyt tietokoneroolipeli. Edeltäjänsä tavoin se on gladiaattoripeli, jossa pitää kehittää oma gladiaattori, ja taistella sillä muita vastaan. Pelissä voi ostaa miekkoja, kirveitä, nuijia, ritsoja, jousipyssyjä, haarniskoja, taikoja ja juomia. Pelin voi ladata maksua vastaan omalle koneelle tai sitä voi pelata verkossa. Verkkopelissä ei ole tallennusmahdollisuutta.

## Lähteet
Action Bass

**Action Bass** on vuonna 2000 ilmestynyt PlayStation-peli. Se simuloi kalastusta luonnonmukaisesti kuvatuissa Pohjois-Amerikan vesistöissä. Pelin juontajana toimii Al Linder, joka vetää myös televisiossa kalastusohjelmaa.

Pelissä voi saada erikokoisia kaloja: Small, Medium, Big, Super Big.

## Lähteet
Tranquilo Cappozzo

**Tranquilo Capozzo** (25. tammikuuta 1918 Yhdysvallat – 14. toukokuuta 2003 Valle Hermoso, Argentiina) oli argentiinalainen soutaja ja olympiavoittaja. Hän osallistui kaksiin olympialaisiin, Lontoossa 1948 ja Helsingissä 1952. Capozzo voitti vuoden 1952 kisoissa kultaa pariairokaksikossa yhdessä Eduardo Guerreron kanssa.

Capozzo syntyi Yhdysvalloissa ja muutti Argentiinaan 18-vuotiaana. Hän harrasti aluksi pyöräilyä, mutta valitsi lopulta lajikseen soudun. Kun Capozzo kuoli 95-vuotiaana vuonna 2003, hän oli edelleen viimeisin argentiinalainen olympiamitalisti, kunnes maan koripallo- ja jalkapallojoukkueet voittivat kumpikin kultaa seuraavana vuonna.

## Lähteet

## Aiheesta muualla
*
Jääkiekon maailmanmestaruuskilpailut 1954

**Jääkiekon maailmanmestaruuskilpailut 1954** järjestettiin Tukholmassa. Joukkueita oli mukana vain kahdeksan ja kisat pelattiin yhdessä sarjassa. Turnauksen ensikertalainen Neuvostoliitto voitti sekä maailmanmestaruuden että Euroopan-mestaruuden.

Suomi voitti turnauksessa Norjan ja onnistui tasoittamaan ottelun Sveitsiä vastaan vain muutama sekunti ennen ottelun päättymistä HJK:n Esko Rekomaan maalilla. Maali takasi Suomen 6. sijan turnauksessa.

## Mestarijoukkue

## Lähteet

* http://hockey365.celeonet.fr/hockeyarchives/mondial1954.htm 
* http://www.todor66.com/hockey/world/index.html

### Viitteet
Eduardo Guerrero

**Eduardo Guerrero** (4. maaliskuuta 1928 Salto, Argentiina – 17. elokuuta 2015 Buenos Aires, Argentiina) oli argentiinalainen soutaja ja olympiavoittaja. Hän osallistui Helsingin olympialaisiin 1952, joissa hän voitti kultaa pariairokaksikosta yhdessä Tranquilo Capozzon kanssa. He olivat viimeisimmät argentiinalaiset olympiakultamitalistit aina vuoteen 2004 saakka, jolloin sekä Argentiinan koripallo- että jalkapallojoukkue voitti kultaa.

## Lähteet

## Aiheesta muualla
*
Centaurea lactucifolia

***Centaurea lactucifolia*** on yksivuotinen mykerökukkainen kasvi, jota kasvaa Kreikassa Ródoksen saarella. Se on tertiäärikauden jäänne ja kasvaa yleisenä Monólithoksessa ja Siánassa sekä melko laajalla alueella Attávyros-vuorella. Lisäksi kasvia kasvaa Lárdoksessa, Apóllonassa, Vagiéksessa, Líndoksessa sekä Profítis Ilías -vuorella. Monólithoksen ja Siánan asukkaat ovat käyttäneet kasvia koristeena, ja keittäneet sen meheviä lehtiruoteja ruoaksi artisokan tapaan. Laji on nykyisin rauhoitettu Kreikan lakien mukaan.

## Lähteet

## Aiheesta muualla
*The Plant List: Centaurea lactucifolia 
*Global Biodiversity Information Facility (GBIF): Centaurea lactucifolia
John Anderson (kilpapurjehtija)

**John Edward Anderson** (s. 24. heinäkuuta 1939) on australialainen kilpapurjehtija ja olympiavoittaja. Hän voitti kultaa Münchenin olympialaisissa 1972 star-luokassa yhdessä David Forbesin kanssa.

Hänen kaksoisveljensä Tom Anderson oli myös purjehduksen olympiavoittaja.

## Lähteet
David Forbes (kilpapurjehtija)

**David John Oliver Forbes** (26. tammikuuta 1934 Sydney – 21. toukokuuta 2022 Sydney) oli australialainen kilpapurjehtija ja olympiavoittaja. Hän osallistui urallaan kolmiin olympialaisiin, Mexico Cityssä 1968, Münchenissä 1972 ja Montrealissa 1976. Forbes voitti kultaa Münchenissä 1972 yhdessä John Andersonin kanssa.

## Lähteet
Scott Anderson

**Scott Anderson** -nimisiä henkilöitä ovat:

*Scott Anderson, yhdysvaltalainen kirjailija, toimittaja ja entinen sotakirjeenvaihtaja. 
*Scott Anderson (s. 1954), australialainen kilpapurjehtija ja olympiamitalisti
*Scott Anderson (s. 1962), yhdysvaltalainen baseball-pelaaja
*Scott Anderson (s. 1968), uusiseelantilainen maahockeypelaaja
*Scott Anderson (s. 1986), australialainen rugbypelaaja
*Scott Anderson, hahmo sarjassa Hollyoaks
2-kloorietanoli

**2-kloorietanoli** (C2H5ClO) on etanolin kloorijohdannainen. Yhdistettä käytetään liuottimena ja orgaanisessa synteesissä valmistettaessa muun muassa hyönteismyrkkyjä. Yhdisteestä käytetään myös nimityksiä *etyleenikloorihydriini*, *2-kloorietyylialkoholi* ja *glykolikloorihydriini*.

## Valmistus
2-kloorietanolia valmistetaan teollisesti eteenin eli etyleenin ja laimean hypokloorihapokkeen välisellä reaktiolla.
:CH2=CH2  +  HClO   →   HOCH2CH2Cl

## Käyttö
Aikaisemmin 2-kloorietanolia käytettiin paljon glykolin eli etyleeniglykolin valmistuksessa tarvittavan etyleenioksidin tuottamiseen. Prosessissa 2-kloorietanolia käsitellään natriumhydroksidilla, jolloin muodostuu etyleenioksidia, joka voidaan hydrolysoida glykoliksi. Nykyään etyleenioksidia valmistetaan 1930-luvun alussa kehitetyllä eteenin suoralla hapetuksella. Glykolia voidaan valmistaa myös keittämällä 2-kloorietanolia natriumkarbonaatin kanssa.

Lisäksi 2-kloorietanolia käytetään liuottimena etyyliselluloosan valmistuksessa, tiodiglykolin valmistuksessa sekä valmistettaessa hyönteismyrkkyjä, herbisidejä ja lääkeaineita.

## Myrkyllisyys
2-kloorietanoli on myrkyllistä ja sen LD50-arvo rotalla on 71 mg/kg. Hengitettynä yhdiste aiheuttaa yskimistä, huonovointisuutta ja oksentamista. Aine voi myös imeytyä ihon läpi ja on myrkyllistä myös nieltynä. 2-kloorietanoli voi aiheuttaa maksan, munuaisten ja sydämen toimintahäiriöitä ja voi suurina annoksina olla tappava. Yhdisteen suuren myrkyllisyyden arvellaan osittain johtuvan aineenvaihduntatuotteena muodostuvasta klooriasetaldehydistä.

2-kloorietanoli on palavaa ja palossa syntyy myrkyllisiä yhdisteitä, kuten vetykloridia ja fosgeenia.

## Lähteet

## Aiheesta muualla
*KEGG: 2-Chloroethanol 
*ChemBlink: 2-Chloroethanol
David Forbes

**David Forbes** voi viitata seuraaviin henkilöihin:

*David Forbes, kilpapurjehtija ja olympiavoittaja
*David Forbes, poliitikko
*Dave Forbes, kanadalainen jääkiekkoilija
Pedro Sanz Alonso

**Pedro María Sanz Alonso** (s. 27. joulukuuta 1953 Igea, Espanja) on espanjalainen Kansanpuolueen (PP) poliitikko.

Paedro Sanz oli Espanjan senaatin varapuheenjohtaja 2016–2019. Hän oli La Riojan aluehallinnon johtaja 1995–2015. Sanz on koulutukseltaan opettaja.

## Lähteet
* Pedro Sanz Alonso: Biografía  
* El Mundo: Ciudadanos fuerza la salida de Pedro Sanz de la Presidencia de La Rioja
Silene salamandra

***Silene salamandra*** on ruohovartinen monivuotinen kohokkikasvi. Sillä on magentanpunaiset kukat, ja soikeat pallomaiset kukan verhiöt. Se on harvinainen kotoperäinen kasvilaji Kreikan Rodoksen saarella.

## Lähteet

## Aiheesta muualla
* Valokuva Flickrissä
Edward Gregson

**Edward Gregson** (s. 1945) on säveltäjä. Hän opiskeli vuosina 1963–1967 sävellystä ja pianonsoittoa Royal Academy of Musicissa. Hänen sävellyksenopettajanaan oli Alan Bush. Hän sai vuonna 1988 Ivor Novello -palkintoehdokkuuden musiikistaan *[[BBC Young Musician of the Year]]* -ohjelmaan. Useat orkesterit ovat tilanneet häneltä teoksia.

Akateemiselta uraltaan Gregson jäi eläkkeelle vuonna 2008. Hän oli toiminut muun muassa kahdentoista vuoden ajan Royal Northern College of Musicin rehtorina Manchesterissa. Hänellä on useita kunniatohtorin arvoja ja kunniajäsenyyksiä.

Gregsonin tuotantoon kuuluu muun muassa konserttoja eri soittimille (klarinetti, piano, saksofoni, pasuuna, trumpetti, tuuba, viulu) ja musiikkia vaskisoitinkokoonpanoille.

## Lähteet

## Aiheesta muualla
* Viralliset sivut
Kaitlin Olson

**Kaitlin Olson** (s. 18. elokuuta 1975 Portland, Oregon) on yhdysvaltalainen näyttelijä, joka tunnetaan televisiosarjasta *[[Elämää Philadelphiassa]]*.

## Elämäkerta
Olson syntyi Portlandissa, mutta varttui Tigardissa Oregonissa. Hänen isänsä Don Olson on entinen *Portland Tribune* -lehden julkaisija. Näyttelemisen pariin Olson päätyi jouduttuaan 12-vuotiaana pyöräonnettomuuteen, jossa hänen kallonsa murtui. Olsonin kallon korjaamista varten hänet leikattiin kaljuksi, mikä oli Olsonin itsetunnolle kova paikka. Hän päätti joko piileskellä lopun elämäänsä tai tulla jollain tavalla esille, minkä myötä Olson liittyi harrastamaan teatteria.

## Valikoitu filmografia
* *[[Coyote Ugly]]* (2000)
* *[[Karkausvuosi (elokuva)|Karkausvuosi]]* (2010)
* *[[The Heat]]* (2013)
* *[[Doria etsimässä]]* (2016)

## Lähteet
MIAT Mongolian Airlines

**MIAT Mongolian Airlines** ()  on Mongolian kansallinen lentoyhtiö, joka on perustettu vuonna 1954. Yhtiön kotipaikka on Mongolian pääkaupunki Ulan Bator, josta yhtiö operoi 11 kohteeseen Chinggis Khaanin kansainväliseltä lentoasemalta.

## Kohteet

## Laivasto

Laivaston keski-ikä elokuussa 2022 on 10,4 vuotta.

## Lähteet

## Aiheesta muualla

* Yhtiön kotisivut
Sekasoppa EP

**Sekasoppa EP** on rap-artisti Asteen ensimmäinen musiikkijulkaisu, jolloin artisti tunnettiin nimellä *Asteriks*. EP julkaistiin vuonna 2005 omakustanteena.
__NOTOC__
## Kappaleet
# Räppiläppää (mukana Ezra)
# Hakuna matata
# Kuljen
# Näinä aikoina (mukana Resus)
# Sekasoppa
# Seinist läpi (mukana Wombo, Mängimies, Ezra & Ressu)

### Tuottajat
* MGI: 1
* Visva: 2
* Pekko H: 3, 6
* Alamaa: 4
* Steen1: 5

### Skrätsit
*Waxtastic: 5
*Q-Soul: 6

## Lähteet
Irma Rihtniemi-Koski

**Irma Rihtniemi-Koski** (27. maaliskuuta 1926 Helsinki – 6. tammikuuta 1981 Helsinki) oli suomalainen poliitikko ja kokoomuksen kansanedustaja vuosina 1975–1981. Rihtniemi-Koski toimi myös Kokoomuksen Naisten Liiton varapuheenjohtajana.

Rihtniemi-Kosken luottamustoimiin kuuluivat muun muassa kokoomuksen puoluehallituksen jäsenyys ja Vantaan kaupunginvaltuuston varapuheenjohtajuus. Presidentin valitsijamies hän oli vuoden 1978 vaalissa. Eduskuntaan hänet valittiin Uudenmaan läänin vaalipiiristä vuoden 1975 vaaleissa. Kun Rihtniemi-Koski kuoli 6. tammikuuta 1981, hänen tilalleen eduskuntaan nousi varasijalta Jouni J. Särkijärvi.

## Perhe, koulutus ja työura
Rihtniemi-Koski oli omaa sukua Rihtniemi. Hänen veljensä Juha Rihtniemi toimi sekä kansanedustajana että Kansallisen Kokoomuksen puheenjohtajana. Rihtniemi-Kosken isä oli puolestaan varatuomari, everstiluutnantti ja kokoomuksen perustajajäsen Elja Rihtniemi ja äiti Doris Ingrid Gruene. Isoisä filosofian tohtori Volter Rihtniemi (ent. Högman) oli myös vanhasuomalainen ja kokoomuksen keskeinen hahmo 1920-luvun Kainuussa.
 
Rihtniemi-Koski valmistui ylioppilaaksi vuonna 1945. Suoritettuaan merkonomin tutkinnon vuonna 1947 hän työskenteli kirjeenvaihtajana Oy Radiator Ab:ssä 1947–1950 ja Oy Algol Ab:ssä 1950–1956. Hän suoritti humanististen tieteiden kandidaatin tutkinnon 1961 ja työskenteli Suomen liikemiesten kauppaopiston kieltenopettajana vuosina 1962–1973. Samalla hän luki itsensä filosofian kandidaatiksi 1971 ja filosofian maisteriksi 1972.

Irma Rihtniemi avioitui varatuomari Rauno Kosken kanssa vuonna 1948. Rauno Koski toimi kokoomuksen puoluesihteerinä 1960–1965 ja myöhemmin Yleisradion hallintojohtajana.

## Lähteet

## Aiheesta muualla
*
Geworg Davt’jan

**Geworg Davt’jan** (; s. 4. tammikuuta 1983 Gyumri) on armenialainen painonnostaja ja olympiamitalisti. Hän voitti pronssia Pekingin olympialaisissa 2008 alle 77-kiloisten sarjassa. Davt’jan on voittanut samassa sarjassa hopeaa MM-kisoista vuonna 2007 ja EM-kultaa vuosina 2006 ja 2007. 

## Lähteet
Ipomoea imperati

**Ipomoea imperati** on valkokukkainen köynnöskasvi, joka kasvaa hiekkarannoilla kaikkialla lämpimien merien rannoilla. Sillä on mehevät, herttamaiset lehdet ja halkaisijaltaan hiukan alle viisisenttiset, torvimaiset kukat. Versojen pituus on 5–8 metriä. Kasvi kestää suolaveden pärskeitä ja kuumia hiekan pintalämpötiloja sekä kohtuullista hautautumista tuulen pöllyttämään hiekkaan. Se on Kreikassa harvinainen laji, ja sitä uhkaa turismin leviäminen.

## Lähteet
Jääkiekon maailmanmestaruuskilpailut 1955

**Jääkiekon maailmanmestaruuskilpailut 1955** järjestettiin Krefeldissä. Kanada voitti Neuvostoliiton maailmanmestaruuden ratkaisseessa ottelussa maalein 5–0. Kanadaa edusti kisoissa seurajoukkue Penticton Vees. 

Maailmanmestaruuden ratkaiseen ottelun avausmaalin teki Bill Warwick. Vuonna 1971 julkaistussa *[[Jääkiekkoraketti]]*-kirjassa maalia kuvaillaan Hullu-Billin ihmetempuksi. Kirjan tarinassa kuvaillaan, kuinka Warwick nosti kiekon mailansa lavalle ja asetti sen Neuvostoliiton maalivahdin Nikolai Putškovin selkään. Putshkov suutahti, sillä hän luuli, että Warwick oli napauttanut häntä mailalla. Kun Putškov oikaisi selkänsä kääntyäkseen kiekko putosi maaliin.

Suomi valmistautui huonosti turnaukseen. Se harjoitteli Hämeenlinnassa vain puolitoista tuntia yhdessä ennen turnauksen alkua. Suomen joukkueen Seppo Liitsolan reisiluu murtui ottelussa Yhdysvaltoja vastaan, mutta hän pelasi vaikeuksista huolimatta turnauksen loppuun. Suomi pelasi turnauksessa niin huonosti, että Suomen Jääkiekkoliitto asetti komitean tutkimaan asiaa.

## A-sarja

## B-sarja

### Mestarijoukkue

## Lähteet
* http://hockey365.celeonet.fr/hockeyarchives/mondial1955.htm  

### Viitteet
Muhavets

**Muhavets** ( ja , ) on  Läntisen Bugin sivujoki Valko-Venäjän Brestin alueella. Se saa alkunsa Pružanyn seudulta ja liittyy Brestissä Puolan rajalla Bug-jokeen, joka kuuluu Itämereen laskevan Veikselin vesistöön.

Muhavetsin pituus on 113&nbsp;km ja sen valuma-alue kattaa 6590 neliökilometriä. Joen alku- ja loppupisteiden välinen korkeusero on 29,5 metriä. Keskivirtaama on 33,6 m³/s.

Brestin seudulla jokea käytetään mm. proomuliikenteeseen ja jokimatkailuun. Joki on navigoitavissa sen alapäässä lähellä Puolan rajaa sijaitsevasta Brestin satamasta ylävirtaan, jossa se Kobrynin kaupungin itälaidalta () alkavan  Dneprin–Bugin kanavan kautta on yhteydessä Mustaanmereen laskevaan Dneprin vesistöön Ukrainassa. Yhteys Brestistä alavirtaan Bug-joelle, noin puolentoista kilometrin päässä jokien yhtymäkohdassa sijaitsevan Brestin linnoitusalueen siltapenkereiden ohi, on kuitenkin nykyisin suljettu.

## Lähteet

## Aiheesta muualla

* the Mukhavets River  city-walk.brest-belarus.org 
* Wikimapia satelliittikuva: Jokiproomuja Brestin satamassa, navigoitavan reitistön nykyisessä länsipäässä Muhavetsilla
Control (Janet Jacksonin albumi)

**Control** on Janet Jacksonin kolmas studioalbumi, joka julkaistiin vuonna 1986.

## Kappalelista
# "Control" (Janet Jackson, James Harris III, Terry Lewis) – 5:53
# "Nasty" (Jackson, Harris, Lewis) – 4.03
# "What Have You Done For Me Lately" (Jackson, Harris, Lewis) – 4:59
# "You Can Be Mine" (Jackson, Harris, Lewis) – 5:16
# "The Pleasure Principle" (Monte Moir) – 4:58
# "When I Think Of You" (Jackson, Harris, Lewis) – 3:57
# "He Doesn't Know I'm Alive" (Spencer Bernard) – 3:30
# "Let's Wait Awhile" (Jackson, Harris, Lewis, Melanie Andrews) – 4:37
# "Funny How Time Flies (When You're Having Fun)" (Jackson, Harris, Lewis) – 4:28

## Singlet
*1986: What Have You Done For Me Lately
*1986: Nasty
*1986: When I Think Of You
*1986: Control
*1987: Let's Wait Awhile
*1987: The Pleasure Principle

## Listasijoitukset

## Lähteet
Welcome to the Rileys

**Welcome to the Rileys** (tunnettu myös nimellä **Meet the Rileys**) on yhdysvaltalainen independent-tuotettu draamaelokuva. Elokuvan on ohjannut Jake Scott ja käsikirjoittanut Ken Hixon. 

Kristen Stewart esittää elokuvassa Mallorya, joka on ongelmallinen teini-ikäinen ja ilotyttö. James Gandolfini ja Melissa Leo esittävät murheellista pariskuntaa, jotka kuuluvat Rileyn perheeseen.

Elokuva nähtiin ensimmäisen kerran vuoden 2010 Sundance-elokuvafestivaaleilla,, mutta elokuvan varsinainen ensi-ilta oli 29. lokakuuta 2010. Elokuvaa alettiin kuvata loppusyksystä 2008 New Orleanssissa.

## Soundtrack
Elokuvan soundtrack julkaistiin digitaalisesti 26. lokakuuta 2010 ja virallisesti 2. marraskuuta 2010.

# Welcome To The Rileys – Marc Streitenfeld
# Rebirth – Marc Streitenfeld
# I Am Here – Marc Streitenfeld
# Walking In New Orleans – Marc Streitenfeld
# Alive – Marc Streitenfeld
# Trouble Sleeping – Marc Streitenfeld
# Private Parts – Marc Streitenfeld
# Headstone – Marc Streitenfeld
# Time – Marc Streitenfeld
# On The Road – Marc Streitenfeld
# Nobody’s Little Girl – Marc Streitenfeld
# End Title – Walking Reprise – Marc Streitenfeld
# Going Up The Country – Kitty Daisy And Lewis
# Go Down, Sunshine – Odetta
# Teenager’s Prayer – Joe Simon
# Le Disko – Shiny Toy Guns
# U.R.A. Fever – The Kills
# Jigglin – Ying Yang Twins

## Näyttelijät

Lähde: 

## Lähteet

## Aiheesta muualla
* 
* 
*
Mi Plan

**Mi Plan** (suom. *Suunnitelmani*) on ensimmäinen espanjankielinen kokopitkä albumi kanadalaiselta laulaja-laulunkirjoittaja Nelly Furtadolta ja hänen neljäs studioalbuminsa. Se julkaistiin 15. syyskuuta 2009. Albumilta on julkaistu singlet ja musiikkivideot kappaleista "Manos al Aire" ja "Màs", sekä vain musiikkivideo kappaleesta "Fuerte". Metacritic arvosteli albumin pistein 71/100.

## Kappaleet
#
#
#
#
#
#
#
#
#
#
#

## Singlet
*"Manos al Aire" on Mi Plan -albumin esikoissingle, joka julkaistiin maailmanlaajuisesti 30. kesäkuuta 2009, ja kappaleen lataus oli mahdollista 1. heinäkuuta 2009. 
*"Más" on albumin toinen single, joka julkaistiin Amerikan radioissa lokakuussa, ja Saksan radioissa 18. joulukuuta 2009. 
*"Bajo Otra Luz" on kolmas single albumilta. Taustalaulut äänitti espanjalainen laulaja Celia Palli.

### Promosinglet
Kolme mainossingleä julkaistiin yksinoikeudella Applen iTunes Storessa. Tätä kutsuttiin nimellä ”*Countdown to Mi Plan.*”
* ”Más” (suom. *Enemmän* tai *Lisää*) oli ensimmäinen mainossingle, julkaistu 21. heinäkuuta 2009. Nykyään se on toinen julkaistu single albumilta.
* ”Mi Plan" (suom. *Suunnitelmani*) (Alex Cúban kanssa) oli toinen mainossingle albumilta, julkaistu 11. elokuuta 2009.
* ”Bajo Otra Luz” (suom. *Toisen Valon Alla*) (Julieta Venegasin ja La Mala Rodríguezin kanssa), oli kolmas ja viimeinen mainossingle. Se julkaistiin 31. elokuuta 2009.
* ”Silencio” (suom. *Hiljaisuus*) (Josh Grobanin kanssa) julkaistiin 1. syyskuuta 2009 musiikkipalvelu Rhapsodyn kautta.

## Arvostelut
* Allmusic: 
* Entertainment Weekly: C

## Lähteet

## Aiheesta muualla
* Nellyfurtado.com — Nelly Furtadon kotisivut
Anthemis rhodensis

***Anthemis rhodensis*** on monivuotinen ruohovartinen kasvi, joka kuuluu sauramojen sukuun. Se on harvinainen kotoperäinen laji Ródoksen saarella Välimerellä. *Anthemis rhodensis* kasvaa 9–12&nbsp;cm korkeaksi ja kukkii kesällä keltaisin kukin.

## Lähteet
Asashōryū Akinori

**Asashōryū Akinori** (s. 27. syyskuuta 1980) on mongolialainen entinen sumopainija. Hänestä tuli vuonna 2003 ensimmäinen mongolialainen, joka on saavuttanut sumopainin ylimmän sijoituksen, yokozunan. Vuonna 2005 hän voitti ensimmäisenä sumopainijana kaikki kuusi Honbashoa samana vuonna.

Akinori ilmoitti lopettamisestaan vuoden 2010 helmikuussa sen jälkeen kun häntä syytettiin yökerhon ulkopuolella tapahtuneesta pahoinpitelystä.

## Lähteet
The Strand Magazine

**The Strand Magazine** oli brittiläinen kuukausijulkaisu, joka ilmestyi vuosina 1891–1950. Siinä julkaistiin kaunokirjallisia tekstejä ja asia-artikkeleita. Arthur Conan Doylen Sherlock Holmes -tarinat ilmestyivät alun perin sen sivuilla Sidney Pagetin kuvittamina.

## Historia
George Newnes perusti *The Strand Magazinen* vuonna 1890. Se oli tarkoitettu suuren yleisön perhelehdeksi. Lehti julkaisi asia-artikkeleita, novelleja ja jatkoromaaneja. Newnes halusi myös julkaista kuvia joka sivulla, mikä oli lehden perustamisajankohtana suuri myyntivaltti. Lisäksi lehden hinta oli puolet kilpailijoiden hinnoista.

Kun Doylen *[[Kuningas hädässä|Kuningas pulassa]]* -novelli julkaistiin *Strandissa* heinäkuussa 1891, lehden levikki nousi välittömästi. Doyle julkaisi kaikki 56 Sherlock Holmes -novellia *Strandissa* 1891–1927. Suurimman osa niistä kuvitti Sidney Paget, jonka Holmes-kuvitukset ovat tulleet yhtä kuuluisiksi. Kun *[[Baskervillen koira]]* julkaistiin jatkokertomuksena 1901–1902, lehden levikki kasvoi 30&nbsp;000 kappaleella. *Strand* julkaisi myös muita Doylen artikkeleita ja kaunokirjallisuutta, ja vuosina 1891–1930 lähes joka numerossa oli jotain Doylelta.

Doylen myötä lehdestä oli tullut hyvin suosittu ja siinä ilmestyi myös muiden merkittävien kirjailijoiden, muun muassa P. G. Wodehousen, H. G. Wellsin ja Somerset Maughamin, teoksia. Doylen jalanjäljissä *Strand* julkaisi myös monien muiden rikoskirjailijoiden novelleja – heitä olivat muun muassa Agatha Christie, Dorothy L. Sayers, Georges Simenon ja Edgar Wallace.

Sota-aika vaikeutti pahasti lehden toimitusta. Paperisäännöstelyn takia lehden koko jouduttiin pienentämään. Kustannukset nousivat ja levikki laski. Rahapulan takia lehti lopetti vuonna 1950.

## Uusi Strand Magazine (1998–)
*The Strand Magazine* perustettiin uudelleen 1998. Se on erikoistunut jännitys- ja rikoskirjallisuuteen.

## Lähteet

## Aiheesta muualla

*Uuden Strand Magazinen kotisivut